**Шығыс Қазақстан облысы білім басқармасы**

**Ұлан ауданы бойынша білім бөлімінің**

**«С. Аманжолов атындағы орта мектебі»**

**коммуналдық мемлекеттік мекемесі**

**Тарих пәнінің мұғалімі**

**Алғали Мақсат Нұрланұлы**

**Ұлт көшбасшысы Әлихан Бөкейхан тәуелсіздік үшін күресі.**

**Аннотация:** Ұлт көсемі Әлихан Бөкейханов туралы тың деректермен таныса отырып, оның өз халқының болашағын жарқын етудегі ерен еңбектерін айқындауға, ол туралы іс-құжаттармен таныса отырып, қазақ ұлтының шын жанашыры бола білген Әлихан Бөкейханның тау тұлғасын танып-білу, зерттеп-зерделеуге арналған.

Алаш Орданы құрушы, егемен мемлекеттің алғашқы өмір сүру жағдайын жасаған Әлихан Бөкейхан туралы жаңа ақпараттар мен құжаттар, өз халқының жарқын болашағын айқындайтын, биік тұлға, Ұлт көшбасшысы, Әлихан Бөкейхан.

**Тірек сөздер:** Демократия, ұлт, мэйдзи жаңғыруы.

ХІХ ғасырдың аяғы мен ХХ ғасырдың басында қазақ халқының бақытты келешегі, ұлттық тәуелсіздігі үшін күресуші үлкен зиялы топ қалыптасты. Солардың бірі көрнекті қоғам және мемлекет қайраткері, ғұлама ғалым, публицист, ұлт-азаттық және Алаш қозғалысының жетекшісі, қазақтың тұңғыш саяси партиясын ұйымдастырушы, Алашорда үкіметінің төрағасы болған Әлихан Нұрмұхамедұлы Бөкейханов.[1]

Әлихан Бөкейхан – қазақтың басын бiрiк­тiрiп, ерiктi ел болуын көксеп, сол мақсатқа жету жолына өз бойындағы бар қасиетiн: ақыл-ойын, өнер-бiлiмiн, жiгер-қайратын, бар саналы өмiрiн арнаған адам. Егер ол өзiнiң бас пайдасын ғана ойлап, патша заманында мансапқор болып, шен-шекпенге қызығып, ұлық болғысы келсе, өзi ақсүйек, хан әулетi әрi оқымысты Әлихан Бөкейханға ол жол оңай едi.

Бiрақ Әлихан қара басының қамын ойлаған жоқ, туған халқының қамын ойлап, белiн бекем байлап, ел үшiн еңбек ету жолына түстi. Әлихан – қазақ тарихында демократиялы баламалы түрде сайланған Алаш Орда – Ұлт кеңесінің тұңғыш төрағасы»! Ал оны үлгі ету үшін әр адамның санасына Әлиханның қандай намысшыл, ұлтын сүйген ұлы адам екенін жеткізу керек.

ХХ ғасырдың жиырмасыншы жылдарында Әлихан қазақты «Алаш» ұраны мен туының астына топтастырып, біртұтас Алаш ұлтын қалыптастырды, қазіргі қазақ ұлтының атасы болды деген пікір ашық айта аламыз. Иә, Әлиханның қазақ еліне істеген тарихи қызметі: әдеби тіл тууына себеп болды, өзіне ерген топты діни фанатизмге қарсы тәрбиеледі. [1]

Жас кезінен батап, туған халқының мұқалып, өзгеге жалтақтап қарамауды қаламады, керісінше өз заманының төрт құбыласы тең, дәстүрлі шаруашылығы жетілген, өз туған жерінің төсінде құлаш жайған аграрлы ел болуды мақсат тұтты. Ұлт мүдесі жолында марксизм идеясының қазақ ұлтының болмысына жат екенін жете түсіне отырып қазақ ұлтының болмысына жақын даму жолын қарастыра білді. Оны мына деректер негізінде біле аламыз: Студент кезінде марксизм идеясын терең меңгерген Әлихан 1895-1897 жылдары өз мамандығы бойынша «Омбы орманшылығы орманшысының көмекшісі – төменгі орман мектебінің оқытушысы» болумен қатар, 1930 жылғы естеліктерінде С.Швецов мәлімдегендей, омбылық «Степной край» газеті редакциясында қызмет істеп, басылымның саяси шолушысы, марксизм идеясын насихаттаушы ретінде бүкіл Дала өлкесі мен Сібір өңіріне кең танылды. Бірақ қазақтың жер-суын, тұрмыс-тіршілігін, шаруашылығын зерттеп, төрт түлік малын есепке алған 1896-1901 жылдар аралығындағы «Щербина экспедициясы» мен Сібір темір жолы бойындағы қазақтың мал шаруашылығын, қазақтың ірі қара малы мен қой тұқымдарын және санын зерттеген 1902-1903 жылдарғы «Швецов экспедициясынан» кейін Әлихан, қазақ қоғамын төл мәдениетінің ерекшелігі, әлеуметтік құрамы жағынан да, шаруашылығы тұрғысынан да тап-тапқа – еңбекші және капиталист-буржуаға бөлу тұрмақ, шаруа және феодал, яғни, езуші және езілуші таптар деп жіктеуге болмайтынына көз жеткізіп, марксизммен біржола қош айтысты. Қазақта «жігіттің түрін емес, істеген ісін айт» демекші Әлихан Бөкейханов арман тілегі қазақтың өзге ұлттан үгі ала отырып, өзіндік жолын қалыптастыруды алға мақсат тұтты. Ойындағы мақсат тілегін шынай ісімен дәлелдей білді. 1910 жылы Санкт-Петерборда басылып шыққан «Қазақтар» очеркінде атап көрсеткендей, өзі тәрбиелеп өсірген «Алаш» зиялыларын бас­тап Әлихан қазақ елін Батыс Еуропа өркениеті деңгейіне жеткізуді түпкілікті мақсат етіп алды. Осы мақсатқа ол мәдениеті мен әлеуметтік-экономикалық болмысы жағынан қазаққа бір табан жақын жапондардың әйгілі «Мэйдзи төңкерісі» тәжірибесі мен оның жемістерін ден қоя зерттеді.[2]

М. Әуезовте осы жапон елін үлгі етуді қалады оған мысыл ретінде: «Жапония» мақаласын жазған кезінде небары 20 жастағы азамат. Яғни бұл 1918 жылдары жазылған мақаласындағы білімге қатысты тұсына баса назар аударады. Ал Халел Досмұхаметовта осы жапония туралы бір сөзінде, қазақ жастарының жоғары білімді азаматтардың көп екенін тілге тиек ете қазақ халқының еңбекке, білімге қабілетті екенін айта келе болашақта екінші Жапония бола алатынына сенім білдірген. «Алаш» зиялыларын бас­тап Әлихан қазақ елін Батыс Еуропа өркениеті деңгейіне жеткізуді түпкілікті мақсат етіп алды. Осы мақсатқа ол мәдениеті мен әлеуметтік-экономикалық болмысы жағынан қазаққа бір табан жақын жапондардың әйгілі «Мэйдзи төңкерісі» тәжірибесі мен оның жемістерін ден қоя зерттеді. «Мэйдзи төңкерісі» немесе «Мэйдзи жаңғыруы» деп – Жапонияны артта қалған аграрлық елден 21 жылдың ішінде әлемнің жетекші мемлекетінің біріне айналдырған 1868-1889 жылдар аралығында іске асырылған саяси, әскери және әлеуметтік-экономикалық реформалардың жиынтығын айтады. «Мэйдзи» саясатының нәтижесінде қазіргі Жапония ұлттық мемлекеті мен бірегей жапон ұлты қалыптасты.[3]

Неге Жапонияны үлгі етті. «Мэйдзи төңкерісінің» тарихын зерттегенде Әлихан туған еліне жапон тәжірибесін бұлжытпай, айнытпай қолдануды жоспарлаған жоқ, ол мүмкін де емес-ті. Сонда да Жапония елі мен қазақ елінің шаруашылығы мен ұстанымдарының ортақ тұстарын байқауға болады.  Оған себеп, Алаш көсемінің көзқарасынша, біріншіден, Жапондар 1868 жылға дейін қазақ елі сияқты артта қалған аграрлық ел болса да, тәуелсіз дербес мемлекет болды да, жоспарлаған түбегейлі реформаларын сыртқы күштердің ықпалынсыз, араласуынсыз жүзеге асыра алды. Қазақ елі көшпелі феодалдық болса – Ресей империясының отарлық езгісінде отырды. Сол себепті Әлихан «Алаш» қозғалысының стратегиялық мақсаттарының бір бөлігін ұлттық автономия құрмай тұрып-ақ, патшалық Ресей тұсында орыстың самодержавиеге қарсы оппозициялық күштерінің көмегімен жүзеге асыруды көздеді. Ұлт-азаттық «Алаш» қозғалысының страгетиялық мақсаттарының дені 1905 жылғы әйгілі «Қарқаралы петициясында» көрініс тапқанын атап көрсетуге болады. Әйтсе де, Әлихан Ақпан төңкерісіне дейін өзінің жақын үзеңгілестерімен мәдениет, оқу-ағарту саласындағы реформаларын бастап, жартылай іске асырып та үлгерді. «Қияметке шейін қазақ қазақ болып жасамақ, – деп үзілді-кесілді мәлімдеді Әлихан 1913 жылы «Қазақ» газетінде «Түрік баласы» деп жариялаған мақаласында, – Осы ғасырдағы әлем жарығына қазақ көзін ашып, бетін түзесе, өзінің қазақшылығын жоғалтпағандай, және өзіміздің шарқ әдетіне ыңғайлы қылып «Қазақ мәдениеті» (Казакская культура) құрып, бір жағынан «Қазақ әдебиеті» (Казакская литература) тұрғызып, қазақшылығын сақтамақшы». Оған қоса Алаш көсемі 1904 жылдан бастап Дала және Түркістан өлкелеріне бөлінген еліне жергілікті өзін-өзі басқару жүйесі – земствоны енгізу үшін күресті. Алайда, тарихтан мәлім, Қазақ өлкесіне земство патшаны құлатқан 1917 жылғы Ақпан төңкерісінен кейін енгізіле бастаса, ұлттық армия құру – Алаш автономиясын жариялаған соң ғана қолға алынды.  
Әлихан Бөкейханның Жапониядағы «Мэйдзи жаңғыруы» тәжірибесін өз елінде тұтас қолданғысы келмеуінің тағы екі сыры бар-ды. Біріншісі, Алты Алаш көсемі қазақ пен жапон салт-дәстүр, мәдениеттерінің, ұстанған шаруашылықтарының өзіндік, қайталанбас ерекшеліктерін ескерді. Екіншісі – Жапония монархиялық билікті сақтап қалды. Ал Әлихан Бөкейхан саяси көзқарасы бойынша қазақтан шыққан тұңғыш шынайы демократ, либерал болатын. Әлихан жапондардың тәжірибесін үлгі ете отырып, қазақ елін қысқа уақыттың ішінде мәдениеті мен экономикасы өркендеген әлемдегі жетекші мемлекеттердің қатарына жеткізуді ойлады. Оның кәміл сенімінше, Қазақ елінің дүние жүзіндегі қуатты агро-өнеркәсіптік мемлекетке айналатындай зор әлеуеті бар. Әлихан Бөкейханов Алаш көсемі бола жүріп Алаш зиялы қауымын ұйымдастыра білді. Бір команда болып бәрі бірі үшін бірі бәрі үшін ұлт мүддесі үшін қызымет етті олардың еткен еңбектері ұшан теңіз.[3]

Қазақтың басына бұлт үйірілгенде етігімен су кешкен ерлер ел есінде мәңгілік сақталады. Олар – ұлт алдындағы парызын толығымен өтеп, келешек ұрпақ жарқын дәуірде өмір кешуін қамтамасыз ету жолында аянбай еңбек етті, сол тәуелсіз елдің даңғыл жолын қалыптастырды. Елбасы бір сөзінде: «Ғасыр басындағы мемлекет мүддесін ойлаған ұлты қазақтардың жеке басының тағдыры да қасіретті болды. Алайда, ұлттық жігер мен толысқан зерде сабағы ұмыт болған жоқ. Жүзжылдықтың алғашқы жартысындағы қазақ зиялыларының жеке басының қасіретімен қатар, өрілген қызметі өзінің бірегей құбылыс ретінде тұжырымды деңгейімен ғана емес, азаматтық һәм адамгершілік деңгейімен де осы заманмен үндес», - деген сөзі арқылы Алаш арыстарының өз дәрежесінде насихатталуы қажет екенін жеткізе білу.

Өткен ғасыр басында ұлт болашағы үшін жанын пида еткен ерлердің ізі – бүгінгі жас ұрпақ. Ал осынау цифрлы дәуірде адамның ұлттық болмысынан, түпқазығынан ажырап қалмауы өте маңызды. Олар. Тек қазақ үшін қан төкті, жанын берді. Қазақтың баласы ешкімнен көзтүрткі көрмеуін құдайдан күн-түн тіледі.[4]

**Пайдаланылған әдебиеттер:**

1.[«Қасым порталы»](http://qasym.kz/)

2. Қарағанды «Болашақ» академиясының кітапхана қорына Ұлт жанашыры, ҚР ҰҒА корреспондент-мүшесі, заң ғылымдарының докторы, профессор Нұрлан Орынбасарұлы ДУЛАТБЕКОВ тапсырған материалдардан да алынған.

3.«Мэйдзи жаңғыруы»

4. “Қазақстан тарихы этникалық зерттеулерде”, 2008 ж.